als_Latn dik_Latn sag_Latn
Kush rri pranë Ismail Kadaresë, e njeh shumë mirë rutinën e tij të përditshme në kryeqytetin shqiptar. Gjatë verës, ai e ka të pamundur të mos dalë shëtitje nga kodrat e liqenit, dy herë gjatë ditës, paradite dhe pasdite. Nën qetësinë dhe freskinë e pemëve të larta, ai zgjedh të pijë çdo ditë edhe kafen, thuajse i pandarë nga botuesi i tij Bujar Hudhri, apo edhe miqtë e dashamirësit që i kërkojnë autografe e foto. Por sot, teksa në Tiranë pati shira lokalë, ai e anuloi shëtitjen e zakonshme, në pritje që të pushonte shiu dhe të kthehej në shtëpi. Dhe në foton e shpërndarë nga shtëpia botuese “Onufri”, nuk duket aspak i mërzitur.
Shiu që e la Kadarenë pa shëtitur, me siguri i ka dhënë frymëzim për disa vargje të reja. Sepse shiu, e ka frymëzuar shkrimtarin e njohur shqiptar në shumë raste. Mjaft të kujtojmë vargjet e tij të famshme, që i di përmendësh i madh dhe i vogël: “Ca pika shiu ranë mbi qelq, dhe unë për ty seç ndjeva mall…
als_Latn als_Latn